**Roald Dahl, *Charlie i tvornica čokolade***

Vremensko trajanje aktivnosti: dva (2) sata

Sredstva, pomagala, alati: Wordwall, PowerPoint, nastavni listići

Odgojno-obrazovni ishodi:

OŠ HJ A.5.4. Učenik piše tekstove trodijelne strukture u skladu s temom.

OŠ HJ B.5.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.

Odgojno-obrazovni ishodi na razini aktivnosti:

* odgovarati na pitanja u interaktivnoj igri
* razgovarati o PPT radi doživljaja
* oblikovati uradak u kojem do izražaja dolazi kreativnost učenika - logo
* uočiti osobine lika
* prepoznati karakerizaciju lika
* pisati sastav trodijelne strukture na zadanu temu
* opisati lik navodeći pojedinosti iz djela te iskazujući svoj doživljaj
* pisati u skladu s usvojenim gramatičkim i pravopisnim pravilima

Opis aktivnosti:

1.aktivnost: Čokolada – učitelj najavaljuje igru.

Upute se nalaze na: Nastavni listić 1. Učenici pristupaju interaktivnoj igri Otvaranje okvira u Wordwallu [https://wordwall.net/hr/resource/2863206/%c4%8dokolada](https://wordwall.net/hr/resource/2863206/%C4%8Dokolada)

2. aktivnost: Muzej čokolade – učitelj pomoću PPT prezentacije predstavlja Muzej čokolade Zagreb nakon čega slijedi iznošenje dojmova. Prezentacija je upotpunjena popratnim učiteljevim komentarima (usmeno) za „putovanje“ u Muzeju. Među eksponatima mogu se pronaći drveni vrčevi, prvi omoti Brace i Seke, rukopisni recepti, klješta za šećer iz 19. stoljeća... Povijesni dio sastoji se od šest zasebnih cjelina koje prate razvoj čokolade i svaka prostorija ima svoju priču, eksponate, scenografiju, glazbu i sve to uz kušanje čokolade. Također uz čokoladu, i to tekuću, podaci iz svijeta čokolade isprepleću se s interaktivnim stanicama gdje se „uključuju“ sva osjetila. Tijekom radionica može se sudjelovati u raznim degustacijama i školi kreiranja vlastite čokolade.

[https://carnet-my.sharepoint.com/:p:/g/personal/ivana\_skember\_skole\_hr/EdUw-U9-i5lJrGVvlzttLbgBSh8ZHNg\_0g9NLbWwnI5AGw?e=Mhwupk](https://carnet-my.sharepoint.com/%3Ap%3A/g/personal/ivana_skember_skole_hr/EdUw-U9-i5lJrGVvlzttLbgBSh8ZHNg_0g9NLbWwnI5AGw?e=Mhwupk)

3. aktivnost: Logo – učenici trebaju osmisliti i izraditi logo omiljene čokolade. Po završetku učenici prezentiraju svoje radove i počinje glasovanje za najbolji rad tako da svaki učenik na papirić napiše ime učenike koji je izradio određeni logo te papirić stavi u kutiju. Učitelj potom otvara svaki papirić i broje se glasovi, na ploči se zapisuju rezultati kako bi svima bilo vidljivo. Pobjednik će dobiti čokoladu.

4. aktivnost: Likovi – učenici prema danim opisima prepoznaju o kojem se liku iz djela radi (učenici su trebali pročitati cjeloviti roman *Charlie i tvornica čokolade* Roalda Dahla). Zatim svakom liku osmišljavaju nadimak, na temelju osobina; kakav je, što voli, što radi...

Upute se nalaze na: Nastavni listić 2.

5. aktivnost: Opis – učenici ponavljaju što je opisivanje, što sve možemo opisivati, kakav je tijek stvaranja opisa te imaju zadatak opisati jedan lik, po svome izboru, onako kako je opisan u djelu, a sastavnice opisa koje nedostaju stvaralački prema doživljajima tijekom čitanja djela.

Upute se nalaze na: Nastavni listić 3.

Nastavni listić 1.

Učenici su podijeljeni u dvije grupe (grupa A i grupa B). Svaka grupa ispunjava Listu za procjenu (za samovrednovanje grupnog rada) koju je izradio učitelj i svakoj grupi dao jedan primjerak koji će ispuniti po završetku igre i proglašenja pobjednika.

|  |  |  |
| --- | --- | --- |
| **ELEMENTI** | **DA** | **NE** |
| Je li se svaki član grupe trudio što uspješnije izvršiti aktivnost? |  |  |
| Jesu li članovi grupe međusobno uvažavali tuđe prijedloge i mišljenja? |  |  |
| Jeste li imali poteškoća tijekom donošenja konačnog odgovora za određeno pitanje? |  |  |
| Je li vrijeme previđeno za rješavanje ove aktivnosti bilo dovljno? |  |  |
| Je li bilo nejasnoća u uputama za realizaciju aktivnosti? |  |  |
| Jeste li zadovoljni ostvarenim rezultatom? |  |  |

*Lista za procjenu (samovrednovanje grupnog rada)*

Nastavni listić 2.

Učenici trebaju likove prikazane na slici (lijevo) povezati s opisima (desno) koji im pripadaju.

\*Slika je vezana za film *Charlie i tvornica čokolade* Tima Burtona, Johnny Depp – Willy Wonka.

**August Gloop** – debeli dječak, dnevno pojede veliku količinu čokolade, jedenje mu je hobi i njegova majka to smatra izvorom vitamina **Charlie Bucket** – siromašni dječak koji žudi za čokoladom, gledati drugu djecu i izloge za njega je bilo mučenje jer je čokoladu dobivao samo jednom godišnje – za svoj rođendan **Mike Telkač** – gleda filmove s gangsterskim bandama i viče na svakoga tko ga ometa u gledanju, ima 18 dječjih revolvera, uživa gledati kako gangsteri bljeskaju noževima i mlate bokserima **Veruca Salt** – dijete bogatih roditelja koja kaže da MORA doći do ulaznice pa joj otac kupuje sve Wonkine čokolade, a ona viče na njega te satima leži na podu nepodnošljivo urlajući dok ne dobije ulaznicu **Violeta Beauregarde** – ljubiteljica žvake koja zbog ulaznice kreće na čokolade, a kasnije joj se opet vraća jer ne može bez žvakanja i ne bi se osjećala dobro bez toga, obara rekord – žvače jednu te istu tri mjeseca

|  |  |
| --- | --- |
| LIK | NADIMAK |
| Charlie Bucket |  |
| August Gloop |  |
| Veruca Salt |  |
| Violeta Beauregarde |  |
| Mike Telkač |  |

Nastavni listić 3.

Učenici trebaju napisati sastav trodijelne strukture (uvod, glavni dio, zaključak) urednim, čitljivim rukopisom poštivajući usvojena pravopisna i gramatička pravila. Opis lika iz djela treba sadržavati vanjski izgled (odjeća, dijelovi tijela, stas) te osobine lika. Naslov će učenici odrediti sami, u skladu s odabranim likom. Za ovaj zadatak izrađena je analitička rubrika za vrednovanje naučenog.

|  |  |
| --- | --- |
| SASTAVNICE | RAZINE OSTVARENOSTI KRITERIJA |
| 3 boda | 2 boda | 1 bod |
| SADRŽAJ | Prikazan je cjeloviti opis lika (vanjski izgled i osobine).  | Izostavljeni su pojedini dijelovi opisa lika.  | Izostavljene su osobine lika. |
| KOMPOZICIJA | Zastupljeni su svi temeljni dijelovi kompozicije.  | Nedostaje jedan od temeljnih dijelova kompozcije.  | Kompozicijski dijelovi nisu vidljivi.  |
| GRAMATIČKA TOČNOST | Točna primjena gramatičkih normi.\*do 3 pogreške | Uglavnom točna primjena gramatičkih normi.\*do 5 pogrešaka | Netočna primjena gramatičkih normi.\*više od 5 pogrešaka |
| PRAVOPISNA TOČNOST | Točna primjena pravopisnih pravila.\*do 2 pogreške | Uglavnom točna primjena pravopisnih pravila. \*do 4 pogreške | Netočna primjena pravopisnih pravila.\*više od 4 pogreške |
| ČITLJIVOST, UREDNOST | Rukopis je čitak; uredno. | Rukopis je čitak; pretežno uredno. | Rukopis nije čitak; neuredno.  |
| Bodovi i ocjene: 14-15 bodova – odličan (5)12-13 bodova – vrlo dobar (4)10-11 bodova – dobar (3)8-9 bodova – dovoljan (2)  |  |
|  |

Vrednovanje:

1. za učenje
* uputiti učenike u pravila natjecanja u grupama, objasniti igru, proglasiti pobjednika
1. kao učenje
* lista za procjenu
1. naučenog
* analitička rubrika

Povezanost s međupredmetnim temama:

uku A.2.3.

3. Kreativno mišljenje

Učenik se koristi kreativnošću za oblikovanje svojih ideja i pristupa rješavanju problema.

uku D.2.2.

2. Suradnja s drugima

Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

osr B.2.2.

Razvija komunikacijske kompetencije.